INET อวดกำไรปี 59 เพิ่มขึ้นกว่าเท่าตัว มาที่ 84.38 ลบ.พร้อมปันผล 0.0789 บ./หุ้น
INET อวดกำไรปี 59 เพิ่มขึ้นกว่าเท่าตัว มาที่ 84.38 ลบ. จากปีก่อนมีกำไร 39.11 ลบ. หลังรายได้จากการขาย-บริการเพิ่มขึ้น พร้อมปันผล 0.0789 บ./หุ้น XD 26 เม.ย.นี้ กำหนดจ่าย 17 พ.ค.60
28 ก.พ. 2560

บริษัท อินเทอร์เน็ตประเทศไทย จำกัด (มหาชน) หรือ INET รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานช่วงดังกล่าวมีกำไรเพิ่มขึ้น เนื่องจากบริษัทมีรายได้เพิ่มขึ้นจากการให้บริการ Cloud Solutions เพิ่มขึ้นร้อยละ 50 บริการเชื่อมต่ออินเทอร์เน็ต (Internet Access) และบริการ Co-Location เพิ่มขึ้นร้อยละ 18 และร้อยละ 17 ตามลำดับ รวมทั้งมีกำไรจากการขายหุ้นของบริษัท เน็ตเบย์ จำกัด (มหาชน)
นอกจากนี้ ได้ประกาศจ่ายปันผลงวดดำเนินงานวันที่ 01 ม.ค. 2559 ถึงวันที่ 31 ธ.ค. 2559 เป็นเงินสดจำนวน 0.0789 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 เม.ย. 2560 และกำหนดจ่ายเงินปันผลในวันที่ 17 พ.ค. 2560